मुरली मनोहर के घर जुटे वरिष्ठ नेता, नेतृत्व संबंधी मुद्दों पर भी चर्चा
निलंबन मामला
आडवाणी खेमा सक्रिय, स्वामी भी बचाव में उतरे
आजाद को कीिर्त वापस दिलाने आगे आए मार्गदर्शक
भास्कर नेटवर्क | नई दिल्ली/अहमदाबाद
सांसदकीर्ति आजाद के भाजपा से सस्पेंशन के बाद पार्टी में कलह बढ़ सकती है। इस मामले में आडवाणी खेमा सक्रिय हो गया है। गुरुवार को पार्टी के मार्गदर्शक मंडल की मुरली मनोहर जोशी के घर बैठक हुई। इसमें आजाद के निलंबन का मसला भी उठा। बताया जा रहा है कि मार्गदर्शक मंडल के सदस्य और अन्य नेता डीडीसीए मामले में जांच के पक्ष में हैं। पार्टी के नेता सुब्रह्मण्यम स्वामी ने भी आजाद का समर्थन किया है। उन्होंने कहा-मैं कीर्ति की हर संभव मदद करूंगा।
इससे पहले डीडीसीए (दिल्ली जिला क्रिकेट एसोसिएशन) मामले में भाजपा से सस्पेंड कीर्ति आजाद ने गुरुवार को ही दावा किया था कि स्वामी ने जवाब तैयार करने में उनकी मदद करने की बात कही है। आजाद ने प्रधानमंत्री और मार्गदर्शक मंडल से भी मामले में दखल देने की मांग की थी। पूर्व क्रिकेटर ने वित्त मंत्री अरुण जेटली का नाम लिए बगैर आरोप लगाया था कि डीडीसीए में फर्जी कंपनियों को करोड़ों का भुगतान किया गया। शेष| पेज 4
केजरीवाल-कांग्रेस पर जेटली ने साधा निशाना
डीडीसीएआरोपों के घेरे में आए अरुण जेटली ने गुरुवार को अपने फेसबुक पोस्ट में दिल्ली के मुख्यमंत्री अरविंद केजरीवाल पर निशाना साधा। उन्होंने कहा, ‘क्या भारतीय राजनीति में अभद्रता एक नई परंपरा बन गई है? आशा करता हूं ऐसा नहीं है। दिल्ली के सम्मानित मुख्यमंत्री ने देश के प्रधानमंत्री के बारे में जिस भाषा का प्रयोग किया, उसे किस तरह लिया जाए? संसद चलने देने के लिए कांग्रेस को जिम्मेदार बताते हुए जेटली ने कहा, ‘संसदीय लोकतंत्र भारत की विशेषता रही है। लोकतंत्र में विरोध का पूरा स्थान रहा है। लेकिन पिछले दो सत्र संसद के विरोध की राजनीति की भेंट चढ़ गए। पिछले साल बजट सत्र के बाद से ही जीएसटी बिल लटका हुआ है। इस वजह से देशवासियों को क्या नुकसान नहीं झेलना पड़ रहा? कांग्रेस अच्छी संसदीय परंपराओं को खत्म कर रही है।’
आजाद,बेदी पर मानहानि का केस
नई दिल्ली | सांसदकीर्ति आजाद के खिलाफ गुरुवार को आपराधिक मानहानि का मुकदमा दर्ज किया गया। पूर्व क्रिकेटर सुरेंद्र खन्ना एवं पूर्व कप्तान बिशन सिंह बेदी को भी मामले में आरोपी बनाया गया है। यह मुकदमा दिल्ली के अंडर-19 खिलाड़ी हिम्मत सिंह के पिता तेजवीर सिंह ने दर्ज कराया है। आरोप है कि खन्ना ने आजाद और बेदी की मौजूदगी में उनके बेटे पर दिल्ली की टीम में शामिल किए जाने के लिए 25 लाख रु. की घूस देने का आरोप लगाया था जो निराधार है। उधर, डीडीसीए में भ्रष्टाचार के मामले में आजाद को ‘क्लीन स्पोर्ट्स इंडिया’ का समर्थन मिला है।
सीएसआई ने कहा, ‘हम भ्रष्टाचार के खिलाफ लड़ाई लड़ रहे कीर्ति आजाद के पार्टी से निलंबन की कड़ी निंदा करते हैं। हम आजाद को भरोसा दिलाते हैं कि इस लड़ाई में उनके साथ हैं।’
आजाद, बेदी पर डीडीसीए कर सकता है कार्रवाई -कार्यकारिणी की बैठक आज-
कार्यकारिणी की बैठक आज
*********************
नई दिल्ली|पूर्व क्रिकेटर कीर्ति आजाद और बिशन सिंह बेदी पर डीडीसीए अनुशासन की कार्रवाई कर सकता है। दोनों ने डीडीसीए में भ्रष्टाचार के आरोप लगाए हैं। कार्रवाई के संबंध में डीडीसीए की कार्यकारिणी की बैठक शुक्रवार को होने की संभावना है। इसमें उनको नोटिस जारी करने और दूसरे कदमों पर विचार होगा। डीडीसीए के एक्टिंग प्रेसिडेंट चेतन चौहान ने कहा कि दोनों सदस्यों के आरोपों को लेकर सख्त रुख अपनाया जाएगा।
राहुल बोले- चुप क्यों हैं मोदी
कांग्रेसउपाध्यक्ष राहुल गांधी ने डीडीसीए मामले में प्रधानमंत्री मोदी की चुप्पी पर सवाल उठाए। उन्होंने कहा- मोदी वित्त मंत्री जेटली को बचा रहे हैं। भ्रष्टाचार को उजागर करने वाले पार्टी के सदस्य को सस्पेंड करना क्या ‘अच्छे दिन’ का नया अर्थ है। ‘मोदी जी ने कहा था खाऊंगा, खाने दूंगा लेकिन अब वे चुप हैं। लोगों का भरोसा खत्म हो रहा है।
कोई निलंबन का कारण तो बताए : आजाद
आजादने अपने निलंबन पर फिर सवाल उठाया और बोले, ‘मोदी जी (प्रधानमंत्री) इस पूरे मामले को देखें। वे बताएं, मैंने क्या गलत किया है। मेरी लड़ाई भ्रष्टाचार से है। किसी व्यक्ति से नहीं। मुझे कारण तो बताया जाए। वे जनहित याचिका लगाकर डीडीसीए मामलों में कोर्ट की निगरानी में जांच की मांग करेंगे।
मार्गदर्शक मंडल कर सकता है डीडीसीए मामले की जांच कराने की मांग
आजादकी ओर से दखल देने की मांग किए जाने के बाद पार्टी के वरिष्ठ नेताओं की बैठक मुरलीमनोहर जोशी के घर पर हुई। बैठक में वरिष्ठ नेता लालकृष्ण आडवाणी, शांता कुमार और यशवंत सिन्हा भी मौजूद थे। इसमें आजाद के निलंबन के मसले के अलावा नेतृत्व संबंधी दूसरे मुद्दे भी आए। मीडिया रिपोर्टों के मुताबिक, मार्गदर्शक मंडल के सदस्य और अन्य नेता डीडीसीए मामले की जांच के पक्ष में हैं।
सुब्रह्मण्यम स्वामी बोले- कीर्ति ईमानदार, उनकी हरसंभव मदद करूंगा
स्वामीने ट्विटर पर सवाल किया कि क्या क्रिकेट पार्टी अनुशासन के दायरे में आता है। उन्होंने कहा, ‘बीजेपी को उनके (आजाद) जैसे ईमानदार नेता को नहीं खोना चाहिए।’ उन्होंने यह भी कहा, ‘मैं कीर्ति की हर संभव मदद करूंगा। स्वामी ने कहा, ‘मैं ड्राफ्ट नोटिस तैयार करने में उनकी मदद करूंगा। मैं उन्हें तब से जानता हूं, जब वे नौजवान थे। उनके पिता मेरे अच्छे दोस्त थे।’
hin_Deva hne_Deva bho_Deva hin_Deva bho_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva unk hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva